amanoisuno/poet huggingface dataset:
答韓翃 柳氏
楊柳枝，芳菲節，可恨年年贈離別。一葉隨風忽報秋，
歸李江州後寄別王氏 程洛賓
魚雁回時寫報音，難憑銼蘖數年心。雖然情斷沙吒後，爭奈平生怨恨深。
憶崔生 紅綃妓
深洞鶯啼恨阮郎，偷來花下解珠璫。碧雲飄斷音書絕，空倚玉簫愁鳳凰。
寄文茂 晁采
花箋制葉寄郎邊，的的尋魚為妾傳。並蒂已看靈鵲報，倩郎早覓買花船。
秋日再寄 晁采
珍簟生涼夜漏餘，夢中恍惚覺來初。魂離不得空成病，此時最是思君處，腸斷寒猿定不如。
春日送夫之長安 晁采
思君遠別妾心愁，踏翠江邊送畫舟。欲待相看遲此別，只憂紅日向西流。
雨中憶夫 晁采
窗前細雨日啾啾，妾在閨中獨自愁。何事玉郎久離別，忘憂總對豈忘憂。春風送雨過窗東，忽憶良人在客中。安得妾身今似雨，也隨風去與郎同。
子夜歌十八首 晁采
儂既剪雲鬟，郎亦分絲發。覓向無人處，綰作同心結。夜夜不成寐，擁被啼終夕。郎不信儂時，但看枕上跡。何時得成匹，離恨不復牽。金針刺菡萏，夜夜得見蓮。相逢逐涼候，黃花忽複香。顰眉臘月露，愁殺未成霜。明窗弄玉指，指甲如水晶。剪之特寄郎，聊當攜手行。寄語閨中娘，顏色不常好。含笑對棘實，歡娛須是棗。良會終有時，勸郎莫得怒。薑蘖畏春蠶，要綿須辛苦。醉夢幸逢郎，無奈烏啞啞。中山如有酒，敢借千金價。信使無虛日，玉醞寄盈觥。一年一日雨，底事太多晴。繡房擬會郎，四窗日離離。手自施屏障，恐有女伴窺。相思百餘日，相見苦無期。褰裳摘藕花，要蓮敢恨池。金盆盥素手，焚香誦普門。來生何所願，與郎為一身。花池多芳水，玉杯挹贈郎。避人藏袖裏，濕卻素羅裳。感郎金針贈，欲報物俱輕。一雙連素縷，與郎聊定情。寒風響枯木，通夕不得臥。早起遣問郎，昨宵何以過。得郎日嗣音，令人不可睹。熊膽磨作墨，書來字字苦。輕巾手自製，顏色爛含桃。先懷儂袖裏，然後約郎腰。儂贈綠絲衣，郎遺玉鉤子。即欲系儂心，儂思著郎體。
答張生 崔鶯鶯
待月西廂下，迎風戶半開。拂牆花影動，疑是玉人來。
寄詩 崔鶯鶯
自從銷瘦減容光，萬轉千回懶下床。不為傍人羞不起，為郎憔悴卻羞郎。
告絕詩 崔鶯鶯
棄置今何道，當時且自親。還將舊來意，憐取眼前人。
答趙子 步非煙
綠慘雙蛾不自持，只緣幽恨在新詩。郎心應似琴心怨，脈脈春情更泥誰。
又答趙象獨坐 步非煙
無力嚴妝倚繡櫳，暗題蟬錦思難窮。近來贏得傷春病，柳弱花欹怯曉風。
寄懷 步非煙
畫簷春燕須同宿，蘭浦雙鴛肯獨飛。長恨桃源諸女伴，等閒花裏送郎歸。
答趙象 步非煙
相思只恨難相見，相見還愁卻別君。願得化為松上鶴，一雙飛去入行雲。
臨行獻李尚書 崔紫雲
從來學制斐然詩，不料霜台禦史知。忽見便教隨命去，戀恩腸斷出門時。
怨詩效徐淑體 姚月華
妾生兮不辰，盛年兮逢屯。寒暑兮心結，夙夜兮眉顰。迴圈兮不息，如彼兮車輪。車輪兮可歇，妾心兮焉伸。雜遝兮無緒，如彼兮絲棼。絲棼兮可理，妾心兮焉分。空閨兮岑寂，妝閣兮生塵。萱草兮徒樹，茲憂兮豈泯。幸逢兮君子，許結兮殷勤。分香兮剪發，贈玉兮共珍。指天兮結誓，願為兮一身。所遭兮多舛，玉體兮難親。損餐兮減寢，帶緩兮羅裙。菱鑒兮慵啟，博爐兮焉熏。整襪兮欲舉，塞路兮荊榛。逢人兮欲語，鞈匝兮頑嚚。煩冤兮憑胸，何時兮可論。願君兮見察，妾死兮何瞋。
制履贈楊達 姚月華
金刀剪紫絨，與郎作輕履。願化雙仙鳧，飛來入閨裏。
有期不至 姚月華
銀燭清尊久延佇，出門入門天欲曙。月落星稀竟不來，煙柳朧朣鵲飛去。
怨詩寄楊達 姚月華
春水悠悠春草綠，對此思君淚相續。羞將離恨向東風，理盡秦箏不成曲。與君形影分吳越，玉枕經年對離別。登臺北望煙雨深，回身泣向寥天月。
楚妃怨 姚月華
梧桐葉下黃金井，橫架轆轤牽素綆。美人初起天未明，手拂銀瓶秋水冷。
獨游家園 孟氏
可惜春時節，依前獨自遊。無端兩行淚，長只對花流。
答少年 孟氏
誰家少年兒，心中暗自欺。不道終不可，可即恐郎知。
寄情 趙氏3
春風白馬紫絲韁，正值蠶娘未采桑。五夜有心隨暮雨，為報西遊減離恨，阮郎才去嫁劉郎。
書紅綃帕 李節度姬
囊裹真香誰見竊，鮫綃滴淚染成紅。殷勤遺下輕綃意，好與情郎懷袖中。金珠富貴吾家事，常渴佳期乃寂寥。偶用志誠求雅合，良媒未必勝紅綃。
會張生述懷 李節度姬
門前畫戟尋常設，堂上犀簪取次看。最是惱人情緒處，鳳凰樓上月華寒。
別韋洵美詩 崔素娥
妾閉閒房君路岐，妾心君恨兩依依。神魂倘遇巫娥伴，猶逐朝雲暮雨歸。
送韋生酒 鮑家四弦
白露濕庭砌，皓月臨前軒。此時去留恨，含思獨無言。
送鮑生酒 鮑家四弦
風颭荷珠難暫圓，多情信有短姻緣。西樓今夜三更月，還照離人泣斷弦。
贈別 嚴續姬
風柳搖搖無定枝，陽臺雲雨夢中歸。他年蓬島音塵絕，留取尊前舊舞衣。